
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 27 

17 Ιανουάριου 2005 


ΑΠΟΦΑΣΕΙ Σ 

Αριθ. 32190 

Κατάρτιση προγράμματος απόκτησης εργασιακής εμπει¬ 
ρίας, επιχορήγησης επιχ/σεων για τη δημιουργία Νέ¬ 
ων Θέσεων Εργασίας και Νέων Ελευθέρων Επαγγελ- 
ματιών, ανέργων γυναικών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α/1985). 

2. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1998). 

3. Τις διατάξεις του Ν.Δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969) όπως αναμορφώθηκε 
με τις διατάξεις του Ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α/6.11.2001). 

4. Τις διατάξεις του άρθρου 46 του Ν. 2698/1953, όπως 
συμπληρώθηκε με το άρθρο 38 του Ν. 2224/1994. 

5. Τις διατάξεις του Π.Δ. 245/1986 (ΦΕΚ 117/Α') καθώς 
και την υπ’ αριθμ. 3127/20.10.1997 γνωμοδότηση της Νο¬ 
μικής Υπηρεσίας του ΟΑΕΔ σχετικά με την επιχορήγηση 
ελευθερίων επαγγελμάτων. 

6. Την ισχύουσα Εθνική και Κοινοτική Νομοθεσία που 
αφορά στην υλοποίηση και διαχείριση προγραμμάτων. 

7. Τις διατάξεις του άρθρου 29 του Ν. 1262/1982 «Για 
την παροχή κινήτρων ενίσχυσης της οικονομικής και πε¬ 
ριφερειακής ανάπτυξης της χώρας και τροποποίηση συ¬ 
ναφών διατάξεων» όπως τροποποιήθηκε με τα άρθρα 6 
και 7 του Ν. 1836/1989 και το άρθρο 6 του Ν. 2434/1996. 

8. Την υπ’ αριθμ. Ε. (2001) 38/9.3.2001 Απόφαση της Ευ¬ 
ρωπαϊκής Επιτροπής περί έγκρισης του Ε.Π. «ΑΠΑΣΧΟ¬ 
ΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ», Άξονας 5 Μέ¬ 
τρο 3 «Επιχορήγηση για την παροχή Ολοκληρωμένων Πα¬ 
ρεμβάσεων υπέρ των γυναικών», στα πλαίσια του Γ 
Κοινοτικού Πλαισίου Στήριξης. 

9. Την υπ’ αριθμ. 2217/31.8.2004 απόφαση του Δ.Σ.του 
ΟΑΕΔ (αριθμ. συνεδρ. 31/31.8.2004) που μας διαβιβά¬ 
στηκε από τον ΟΑΕΔ με το υπ’ αριθμ. Β 122984/6.9.2004 
έγγραφό του. 

10. Την υπ’ αριθμ. 50740/ΔΕ 10568/21.12.2004 Απόφα¬ 
ση του Υπουργού Οικονομίας και Οικονομικών, με την 
οποία εγκρίθηκε η ένταξη στο Πρόγραμμα Δημοσίων 


Επενδύσεων (ΠΔΕ) 2004, στη ΣΑΕ 034/3 το Πρόγραμμα 
Απόκτησης Εργασιακής Εμπειρίας, επιχορήγησης επιχει¬ 
ρήσεων για τη δημιουργία Νέων Θέσεων Εργασίας και 
Νέων Ελευθέρων Επαγγελματιών ανέργων γυναικών. 

11. Το γεγονός ότι από τις διατάξεις της παρούσας Κοι¬ 
νής Υπουργικής Απόφασης προκαλείται δαπάνη σε βά¬ 
ρος του Προγράμματος Δημοσίων Επενδύσεων και ως εκ 
τούτου εμπίπτει στις διατάξεις της παρ, 3 του άρθρου 22 
του Ν. 2362/1995, αποφασίζουμε: 

Καταρτίζουμε προγράμματα επιχορήγησης: 

Α. 1.500 ανέργων γυναικών, ηλικίας 18-50 ετών, προκει- 
μένου να αποκτήσουν εργασιακή εμπειρία σε επιχειρήσεις 
ή φορείς του Ιδιωτικού και του Δημοσίου τομέα (δίαρθ). 

Β. Επιχειρήσεων για τη δημιουργία 2.500 νέων θέσεων 
εργασίας για άνεργες γυναίκες ηλικίας 18-64 ετών (Νέες 
Θέσεις Εργασίας). 

Γ. 1.000 ανέργων γυναικών, ηλικίας 18-64 ετών για τη 
δημιουργία της δικής τους μικρής επιχείρησης (Νέοι 
Ελεύθεροι Επαγγελματίες). 

Η διάρκεια του προγράμματος όσον αφορά το φυσικό 
αντικείμενο ορίζεται από τη δημοσίευση της κοινής 
υπουργικής απόφασης στην Εφημερίδα της Κυβερνήσε- 
ως και μέχρι 31.12.2006 εφόσον δεν εξαντληθούν οι θέ¬ 
σεις νωρίτερα. 

Αναλυτικά οι όροι και οι προϋποθέσεις έχουν ως εξής: 

Α. Πρόγραμμα απόκτησης εργασιακής εμπειρίας 
(εΐ39θ) 1.500 ανέργων γυναικών ηλικίας 18 -50 ετών, σε 
φορείς ή επιχειρήσεις του Ιδιωτικού και του Δημοσίου το¬ 
μέα, που έχουν ωφεληθεί από Σχέδια Δράσης Ολοκληρω¬ 
μένης Παρέμβασης υπέρ των γυναικών της Γενικής Γραμ- 
ματείας Ισότητας (Γ.Γ.Ι.) στο πλαίσιο του Μ.5.3. 

Σκοπός του προγράμματος είναι η απόκτηση εργασια¬ 
κής εμπειρίας και η προσαρμογή των επαγγελματικών 
προσόντων στην εξέλιξη και τις ανάγκες της αγοράς ερ¬ 
γασίας στο τομέα της ειδίκευσής τους. Η διάρκεια του 
προγράμματος είναι εννέα (9) μήνες και αφορά: 

> ένα (1) μήνα θεωρητική και πρακτική εξοικείωση με το 
εργασιακό περιβάλλον, 

> οκτώ (8) μήνες τοποθέτηση σε θέσεις του τομέα ειδί¬ 
κευσής τους για απόκτηση εργασιακής εμπειρίας. 

Υπεύθυνος φορέας για την υλοποίηση, διαχείριση, πα¬ 
ρακολούθηση, αξιολόγηση και έλεγχο του προγράμμα¬ 
τος ορίζεται ο ΟΑΕΔ. 

ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣΤΟΥ ΠΡΟΓΡΑΜΜΑ¬ 
ΤΟΣ 

Δικαιούχοι φορείς θα είναι οι επιχειρήσεις ή φορείς του 
ιδιωτικού τομέα. 

Εάν διαπιστωθεί αδυναμία απορρόφησης αυτών από 
τις επιχειρήσεις του ιδιωτικού τομέα, το Δ.Σ. του Ο.Α.Ε.Δ. 
δύναται να αποφασίσει: 

α) τηντοποθέτηση των ανέργων γυναικών και σε φορείς 
του Δημόσιου Τομέα, και 
β) τον τρόπο κατανομής στις υπηρεσίες αυτές. 

2. ΕΠΩΦΕΛΟΥΜΕΝΕΣ ΑΝΕΡΓΕΣ 
Επωφελούμενες του προγράμματος θα είναι οι άνεργες 

γυναίκες που έχουν συμμετάσχει στα Σχέδια Δράσης 
Ολοκληρωμένης Παρέμβασης υπέρ των γυναικώντης Γε¬ 
νικής Γραμματείας Ισότητας (Γ.Γ.Ι.) και είναι απόφοιτες 
Δευτεροβάθμιας, Μεταδευτεροβάθμιας ή Τριτοβάθμιας 
εκπαίδευσης. 

Οι εντασσόμενες στο πρόγραμμα θα πρέπει: 

• Να είναι άνεργες, επιδοτούμενες ή μη (άρθρο 2 του 
Ν. 1545/1985), να διαθέτουν δελτίο ανεργίας σε ισχύ, και 
να έχουν συμπληρώσει το Ατομικό Σχέδιο Δράσης. 

• Να έχουν την Ελληνική υπηκοότητα ή την υπηκοότη¬ 
τα κράτους μέλους της Ευρωπαϊκής Ένωσης ή να είναι 
Ελληνίδες ομογενείς που απασχολούνται νόμιμα στην Ελ¬ 
λάδα ή γυναίκες που έχουν χαρακτηριστεί ως θύματα πα¬ 
ράνομης διακίνησης και εμπορίας και είναι κάτοχοι άδει¬ 
ας παραμονής και εργασίας στην Ελλάδα. 

• Να διαθέτουν αναγνωρισμένο τίτλο σπουδών όπου 
απαιτείται. 

3. ΥΠΟΒΟΛΗ ΑΙΤΗΣΗΣ 
α. ΕΠΙΧΕΙΡΗΣΕΙΣ: 

Οι επιχειρήσεις που επιθυμούν να συμμετάσχουν στο 
πρόγραμμα θα υποβάλλουν αίτηση εκδήλωσης ενδιαφέ¬ 
ροντος στην Υπηρεσία Απασχόλησης του ΟΑΕΔπου ανή¬ 
κουν, μετά από πρόσκληση, 
β. ΑΝΕΡΓΕΣ ΓΥΝΑΙΚΕΣ: 

Οι υποψήφιες θα υποβάλλουν μόνο μία «αίτηση εκδή¬ 
λωσης ενδιαφέροντος - υπεύθυνη δήλωση» (βάσει υπο¬ 
δείγματος). 

Ακολούθως, οι επιλεγείσες (και μόνο) άνεργες θα προ¬ 
σκομίσουν τα ακόλουθα δικαιολογητικά (εφόσον τα επι¬ 
καλούνται στην αίτηση-υπεύθυνη δήλωσή τους) κατάτην 
υπογραφή του σχετικού Συμφωνητικού: 

• Αναγνωρισμένο τίτλο σπουδών (επικυρωμένη φωτο¬ 
τυπία) . 

Οι απόφοιτες Α.Ε.Ι., Τ.Ε.Ι., οι οποίες δεν μπορούν να 
προσκομίσουν τίτλο σπουδών επειδή δεν έχουν ορκισθεί 
είναι δυνατό να παρακολουθήσουν το πρόγραμμα εφό¬ 
σον προσκομίσουν βεβαίωση της σχολής με την αναλυτι¬ 
κή βαθμολογία τους από την οποία να προκύπτει ότι ολο¬ 
κλήρωσαν τις σπουδέςτους. 

• Δελτίο αστυνομικής ταυτότητας (επικυρωμένη φωτο¬ 
τυπία) . 

• Οι Ελληνίδες ομογενείς, καθώς και οι γυναίκες που 
έχουν χαρακτηριστεί ως θύματα παράνομης διακίνησης 
και εμπορίας θα πρέπει να προσκομίσουν τα απαραίτητα 
έγγραφα τα οποία θα δηλώνουν το νόμιμο δικαίωμα πα¬ 
ραμονής και απασχόλησής τους στην Ελλάδα. 

4. ΕΞΑΙΡΕΣΕΙΣ 

α. Η Ε.Π.Α.Ε., οι Π.Α.Ε., τα αθλητικά σωματεία, οι πολι¬ 
τικές οργανώσεις, τα κόμματα, τα Μοναστήρια, τα γρα¬ 
φεία τελετών, τα νυχτερινά κέντρα, πιάνο μπαρ, καφε¬ 
νεία, αναψυκτήρια, δισκοθήκες, πρακτορεία και επιχειρή¬ 
σεις τυχερών παιχνιδιών, επιχειρήσεις που έχουν σχέση 
με ψυχαγωγικά ή ηλεκτρονικά παιχνίδια, τα λούνα - παρκ, 
τα φροντιστήρια και τα εκπαιδευτικά ιδρύματα για τις ει¬ 
δικότητες του εκπαιδευτικού προσωπικού, 
β. Οι συνεταιρισμοί για τα μέλη τους, 
γ. Τα νομικά τμήματα εταιρειών και τα δικηγορικά γρα¬ 
φεία για θέσεις που αφορούν ασκούμενους ή εν ενεργεία 
δικηγόρους. 


δ. Τα Νοσοκομεία για τους γιατρούς. 

ε. Οι αεροπορικές επιχειρήσεις, εκτός του προσωπικού 
που εντάσσεται στους κλάδους του διοικητικού και τεχνι¬ 
κού προσωπικού τους. 

5. ΠΡΟΫΠΟΘΕΣΕΙΣ 

Στο πρόγραμμα εντάσσονται ιδιωτικές επιχειρήσεις, οι 
οποίες δεν έχουν απολύσει προσωπικό χωρίς να το αντι¬ 
καταστήσουν, κατάτοχρονικό διάστημα των έξι (6) μηνών 
που προηγείται της ημερομηνίας υποβολής της αίτησης 
τους για υπαγωγή στο πρόγραμμα και μέχρι την ένταξη 
τους σε αυτό (θα αποδεικνύεται από μισθολογικές κατα¬ 
στάσεις) . 

6. ΕΠΙΛΟΓΗ ΥΠΟΨΗΦΙΩΝ ΚΑΙ ΤΟΠΟΘΕΤΗΣΗ 

Η επιλογή και η τοποθέτηση των ανέργων (στις επιχει¬ 
ρήσεις και φορείς του ιδιωτικού τομέα) θα γίνει από τις 
κατά τόπους Ϋπηρεσίες, σε συνεργασία με τις ίδιες τις 
επιχειρήσεις και τους φορείς. Η προτεραιότητα στην κά¬ 
λυψη των θέσεων θα δίνεται (τόσο στις άνεργες όσο και 
στις επιχειρήσεις και φορείς του ιδιωτικού τομέα) σύμ¬ 
φωνα μετηνημερομηνίαπου εκδηλώνουν ενδιαφέρον, με 
αίτησή τους, για υπαγωγή στο πρόγραμμα. 

7. ΙΔΙΩΤΙΚΟ ΣΥΜΦΩΝΗΤΙΚΟ 

Πριν την έναρξη της ασκούμενης στο πρόγραμμα θα 
υπογράφεται Συμφωνητικό Συνεργασίας μεταξύ του 
Ο.Α.Ε.Δ., του Φορέα υλοποίησης και της ασκούμενης, το 
οποίο θα περιλαμβάνει: 

• Νομικόπλαίσιο, 

• Πλήρη στοιχεία του ασκούμενης 

• Ακριβή διάρκεια της εργασιακής εμπειρίας 

• Θέση για απόκτηση εργασιακής εμπειρίας που θα κα¬ 
λύψει η ασκούμενη 

• Όρους του προγράμματος 

• Δυνατότητα διακοπής του. 

Με την υπογραφή του Συμφωνητικού Συνεργασίας ο 
φορέας υλοποίησης υποχρεούται να υποβάλει στον ΟΑ- 
ΕΔτα εξής δικαιολογητικά: 

- δήλωση με την οποία να γνωστοποιείται το ονοματε¬ 
πώνυμο του υπεύθυνου του προγράμματος (δ/νση, τηλέ¬ 
φωνο, ίαχ, αριθμό ταυτότητας, δείγμα υπογραφής του) 

- το πρόγραμμα εργασιακής προσαρμογήςτων ασκούμε¬ 
νων για κάθε θέση για την απόκτηση εργασιακής εμπειρίας. 

8. ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΚΑΤΑ ΤΗΝ ΥΛΟΠΟΙ¬ 
ΗΣΗ ΤΟΥ ΠΡΟΓΡΑΜΜΑΤΟΣ 

Ο φορέας υποχρεούται να υποβάλλει: 

• Μηνιαίο δελτίο παρουσίας της ασκούμενης (εντός 
του πρώτου δεκαήμερου του επόμενου μήνα, το οποίο θα 
περιλαμβάνει τις ημέρες παρακολούθησης του προγράμ¬ 
ματος. 

• Έκθεση αξιολόγησης προόδου της ασκούμενης, 
σύμφωνα με το πρόγραμμα εργασιακής προσαρμογής 
της, καθώς και έκθεση αξιολόγησης του προγράμματος 
(μετά τη λήξη της Σύμβασης και όχι πέραν του διμήνου 
από λήξης της). 

Η ασκούμενη υποχρεούται να υποβάλλει: 

• Έκθεση αξιολόγησης του προγράμματος (μετά το 
πέρας της απόκτησης εργασιακής εμπειρίας και όχι πέ¬ 
ραν του διμήνου). 

Η τελευταία πληρωμή θα γίνεται εφόσον η ασκούμενη 
μετά την ολοκλήρωση του προγράμματος έχει στείλει την 
Έκθεση αξιολόγησης του προγράμματος. 

9. ΑΝΤΙΚΑΤΑΣΤΑΣΗ ΑΣΚΟΥΜΕΝΗΣ 

Αν η ασκούμενη αποχωρήσει οικειοθελώς από το φο¬ 
ρέα και μέχρι τη συμπλήρωση των δύο (2) πρώτων μηνών 
του προγράμματος, τότε αντικαθίσταται. Η αντικαταστά¬ 
της της ασκούμενης που αποχώρησε θα τοποθετηθεί στο 
φορέα με σύμβαση ισχύος για τον υπόλοιπο χρόνο. Για 

οποιαδήποτε μεταβολή προκόψει κατά τη διάρκεια του 
προγράμματος σχετικά με το ιδιωτικό συμφωνητικό ή με 
τα συνημμένα σε αυτό φύλλα, θα πρέπει να ενημερώνεται 
η Υπηρεσία από το φορέα ή από τον ασκούμενη. 

10. ΔΕΣΜΕΥΣΕΙΣ 

• Κατά το χρονικό διάστημα που μεσολαβεί από την 
ημερομηνία υποβολής της αίτησης εκδήλωσης ενδιαφέ¬ 
ροντος για συμμετοχή της επιχείρησης στο πρόγραμμα 
μέχρι την υπογραφή του συμφωνητικού, η επιχείρηση δε 
θα πρέπει να παρουσιάζει απόλυση μισθωτού, χωρίς αντι¬ 
κατάσταση. Για το σκοπό αυτό, πριν την υπογραφή του 
συμφωνητικού θα γίνεται έλεγχος των μισθολογικών κα¬ 
ταστάσεων της επιχείρησης του χρονικού διαστήματος 
που μεσολαβεί από την ημερομηνία υποβολής της αίτη¬ 
σης εκδήλωσης ενδιαφέροντος μέχρι την υπογραφή του 
ιδιωτικού συμφωνητικού. 

• Σε περίπτωση που η επιχείρηση κατά την 9μηνη διάρ¬ 
κεια του προγράμματος απολύσει οποιανδήποτε μισθωτό 
από το μόνιμο προσωπικό της χωρίς να τον αντικαταστή¬ 
σει εντός τριάντα (30) ημερολογιακών ημερών, το πρό¬ 
γραμμα θα διακόπτεται με απόφαση του Διευθυντή της 
αρμόδιας Υπηρεσίας και θα κοινοποιείται στην τεχνική 
Γραμματείατου 3ΤΑΟΕ. 

11. ΩΡΑΡΙΟ-ΑΠΟΥΣΙΕΣ 

> Οι ασκούμενες μπορούν να απουσιάσουν δικαιολο¬ 
γημένα ή αδικαιολόγητα (χωρίς να τους καταβάλλεται 
αποζημίωση και χωρίς υποχρέωση παράτασης του προ¬ 
γράμματος) για είκοσι (20) εργάσιμες ημέρες καθ’ όλη τη 
διάρκεια του προγράμματος. 

> Οι ασκούμενες μπορούν να λάβουν άδεια διακοπών 
έως δεκαπέντε (15) εργάσιμες ημέρες με αντίστοιχη πα¬ 
ράταση του προγράμματος. 

> Η εργασιακή τους εμπειρία δεν θα υπερβαίνει τις 
επτά (7) ώρες ημερησίως, τις πέντε (5) ημέρες την εβδο¬ 
μάδα (Δευτέρα έως και Παρασκευή) και δεν θα πραγμα¬ 
τοποιείται σε βραδινές ώρες (πλέον της 22ας). 

> Σε περίπτωση που η ασκούμενη ζητήσει άδεια παρά¬ 
τασης του Προγράμματος (για λόγους υγείας, εγκυμο¬ 
σύνης κ.λπ.), πέραν των προβλεπομένων ημερομηνιών, 
θα πρέπει να υποβάλλει έγγραφη αίτηση στην Υπηρεσία 
του Ο.Α.Ε.Δ. που ανήκει η άνεργη, η οποία θα εξετασθεί 
από την Επιτροπή που θα οριστεί με απόφαση του Διοι¬ 
κητή του Ο.Α.Ε.Δ. 

12. ΧΡΗΜΑΤΟΔΟΤΗΣΗ 

Ο Ο.Α.Ε.Δ. αναλαμβάνει τη χρηματοδότηση του προ¬ 
γράμματος καταβάλλοντας: 

- 25 € ανά ημέρα μικτά 

Από την ως άνω ημερήσια αποζημίωση θα παρακρατεί- 
ται ποσοστό 6,45% για ιατροφαρμακευτική περίθαλψη 
και 1% κατά του επαγγελματικού κινδύνου, εφαρμοζομέ- 
νων των διατάξεων του άρθρου 18 του Ν. 2458/1997 
Φ.Ε.Κ. 15/Α/1997 και του άρθρου 18 του Ν. 2874/2000. 

Ο Ο.Α.Ε.Δ. σε περίπτωση μη τήρησης του προγράμμα¬ 
τος θα αναζητήσει τα χρήματα που κατέβαλε. 

Τυχούσα αναζήτηση διαφορών στην καταβολή τωνχρη- 
μάτων έχει προθεσμία απαίτησης διάστημα τριών (3) μη¬ 
νών από την είσπραξη. 

Η λογιστική παρακολούθηση θα γίνεται από τη Διεύ¬ 
θυνση Οικονομικών Υπηρεσιών του Ο.Α.Ε.Δ. σε μηνιαία 
βάση. 

13. ΔΙΑΔΙΚΑΣΙΕΣ ΠΑΡΑΚΟΛΟΥΘΗΣΗΣ ΥΠΟΕΡΓΟΥ 

Α. Παρακολούθηση 

Η διαδικασία παρακολούθησης του προγράμματος θα 
πραγματοποιείται από τις Υπηρεσίες του ΟΑΕΔ, σε τρία 
επίπεδα: Κεντρικό (Διοίκηση), Περιφερειακό, Τοπικό. 

α. Προκειμένου να εξασφαλισθεί η αποτελεσματικότη- 


τα των ενεργειών του προγράμματος 3ΤΑΘΕ, οι οποίες 
χρηματοδοτούνται από το Ε.Κ.Τ. και τον Ο.Α.Ε.Δ. λαμβά- 
νονταιτα αναγκαία μέτρα με σκοπό: 

> Την τήρηση των προβλεπόμενων από την Υπουργική 
Απόφαση και τις σχετικές κοινοτικές διατάξεις. 

> Την ορθή υλοποίηση των ενεργειών καιτη διαπίστωση 
του εάν αυτές είναι σύμφωνες με τις ισχύουσες ρυθμίσεις. 

> Την πρόληψη ή τη διαπίστωση τυχόν παραβάσεων και 
την υποβολή κυρώσεων. 

> Την εξακρίβωση της εμπρόθεσμης διεξαγωγής των 
χρηματοδοτούμενων από το Ε.Κ.Τ. ενεργειών. 

14. ΚΑΛΥΨΗ ΤΗΣ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη ύψους 7.425.000,00 € για τη διετία 2004 - 
2005, η οποία θα καλυφθεί από το Ε.Π. «Απασχόληση και 
Επαγγελματική κατάρτιση». 

1. Για την ανωτέρω δαπάνη έχει εγγράφει πίστωση 
ύψους 1.100.000,00 € στον Κ.Α.Ε. 2499Γ7 του προϋπολο¬ 
γισμού του Ο.Α.Ε.Δ. έτους 2004. 

2. Το συγκεκριμένο πρόγραμμα προβλέπεται να συγχρη¬ 
ματοδοτηθεί από το Επιχειρησιακό Πρόγραμμα Αττικής 
2000-2006, ΜΕΤΡΟ 3 ΤΟΥ ΑΞΟΝΑ 5 ΤΟΥ Ε.Π. «ΑΠΑΣΧΟ¬ 
ΛΗΣΗ ΚΑΙ ΕΠΑΓΓΕΛΜΑΤΙΚΗ ΚΑΤΑΡΤΙΣΗ» στο πλαίσιο του 
Γ Κ.Π.Σ. κατά 75% απάτην Ε.Ε. και 25% από το Π.Δ.Ε. 

3. Ο Ο.Α.Ε.Δ. δεν θα προβαίνει σε καταβολή χρημάτων 
αν δεν έχει εξασφαλίσει πόρους από το Π.Δ.Ε. 

4. Τυχούσα οικονομική απαίτηση που θα προκύψει εκ 
μέρους των ασκουμένων από διαφορά στην καταβολή 
των χρημάτων τους θα μπορεί να διεκδικηθεί εντός τρι¬ 
μήνου από τη λήξη του προγράμματος. 

Β. ΠΡΟΓΡΑΜΜΑ ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ ΓΙΑ 
ΤΗΝ ΑΠΑΣΧΟΛΗΣΗ ΑΝΕΡΓΩΝ ΓΥΝΑΙΚΩΝ (Ν.Ο.Ε.) 

Καταρτίζουμε Πρόγραμμα επιχορήγησης επιχειρήσε¬ 
ων για την απασχόληση 2.500 ανέργων γυναικών, ηλικίας 
18-64 ετών. Οι θέσεις του προγράμματος θα κατανεμη- 
θούν σε τοπικό επίπεδο ανάλογα με τις ανάγκες της κάθε 
περιοχής, όπως θα προκύπτουν από την υλοποίηση των 
Σχεδίων Δράσης Ολοκληρωμένης Παρέμβασης και τις 
προτεραιότητες των πολιτικών απασχόλησης. Για την επί¬ 
τευξη των στόχων του προγράμματος, υπάρχει δυνατό¬ 
τητα ανακατανομής των θέσεων με απόφαση του Διοικη¬ 
τικού Συμβουλίου του ΟΑΕΔ. 

1. ΑΝΕΡΓΕΣ ΓΥΝΑΙΚΕΣ 

1.1. ΠΡΟΤΕΡΑΙΟΤΗΤΑ ΣΤΗΝ ΚΑΛΥΨΗ ΤΩΝ ΘΕΣΕΩΝ 

Οι θέσεις θα καλυφθούν από άνεργες γυναίκες που 

έχουν ωφεληθεί από τα Σχέδια Δράσης Ολοκληρωμένης 
Παρέμβασης υπέρ των γυναικών της Γ ενικής Γ ραμματεί- 
ας Ισότητας (Γ.Γ.Ι.) στο πλαίσιο του Μ.5.3. και η προτε¬ 
ραιότητα στην κάλυψη των θέσεων θα δίνεται σύμφωνα 
με την ημερομηνία που εκδηλώνουν ενδιαφέρον, με αίτη¬ 
σή τους, για υπαγωγή στο σχετικό πρόγραμμα. 

1.2. ΠΡΟΫΠΟΘΕΣΕΙΣ 

Οι άνεργες που θα προσληφθούν από τις επιχειρήσεις 
που θα ενταχθούν στο πρόγραμμα πρέπει: 

• Να προσκομίζουν βεβαίωση ότι έχουν ωφεληθεί από 
τα Σχέδια Δράσης Ολοκληρωμένης Παρέμβασης υπέρ 
των γυναικών της Γενικής Γραμματείας Ισότητας (Γ.Γ.Ι). 

• Να έχουν την ιδιότητα της άνεργης και να διαθέτουν 
δελτίο ανεργίας σε ισχύ. 

• Να έχουν την ελληνική υπηκοότητα ή την υπηκοότη¬ 
τα άλλου κράτους μέλους της ΕΕ ή να είναι ελληνίδες 
ομογενείς που απασχολούνται νόμιμα στη χώρα μας ή γυ¬ 
ναίκες που έχουν χαρακτηριστεί ως θύματα παράνομης 
διακίνησης και εμπορίας και είναι κάτοχοι άδειας παρα¬ 
μονής και εργασίας στην Ελλάδα. 

• Να έχουν συμπληρώσειτο τυποποιημένο έντυπο εξα- 

τομικευμένης παρέμβασης και να έχουν συμφωνήσει σε 
ατομικό σχέδιο δράσης. 

2. ΕΠΙΧΕΙΡΗΣΕΙΣ 
2.1 ΠΡΟΫΠΟΘΕΣΕΙΣ ΥΠΑΓΩΓΗΣ 
Για την υπαγωγή μίας επιχείρησης στο πρόγραμμα θα 
πρέπει η δημιουργούμενη θέση εργασίας να αντιπροσω¬ 
πεύει καθαρή αύξηση του αριθμού των εργαζομένωντης, 
σε σχέση με το μέσο όρο των δώδεκα (12) τελευταίων μη¬ 
νών, που προηγούνται της ημερομηνίας υποβολήςτης αί¬ 
τησής της. 

Η μερική και η εποχική απασχόληση υπολογίζονται στην 
καθαρή αύξηση και ισοδυναμούν με κλάσμα ετησίων μο¬ 
νάδων εργασίας. 

Στην περίπτωση που η πρόσληψη δεν αντιπροσωπεύει 
καθαρή αύξηση του αριθμού των εργαζομένων της επι¬ 
χείρησης, αλλά αφορά σε πλήρωση κενής θέσης που δη- 
μιουργήθηκε μετά από: 

• οικειοθελή αποχώρηση 

• συνταξιοδότηση λόγω ηλικίας 

• οικειοθελή μείωση του χρόνου εργασίας 

• καταγγελία της σύμβασης εργασίας μετά από μήνυ¬ 
ση για αξιόποινη πράξη είναι δυνατή η υπαγωγή στο πρό¬ 
γραμμα. 

2.2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 
α) Όλες οι επιχειρήσεις που διέπονται, όσον αφορά 
στην πρόσληψη του προσωπικού τους, από τις διατάξεις 
του Ν. 2190/1994, εκτός των αμιγών και μικτών επιχειρή¬ 
σεων των ΟΤΑ α' και β' βαθμού, οι οποίες έχουν τη δυνα¬ 
τότητα να ενταχθούν στο πρόγραμμα. 

β) Ατομικές επιχειρήσεις για άτομα που είναι σύζυγοι ή 
συνδέονται με α' βαθμού συγγένειας εξ’ αίματος ή εξ’ αγ¬ 
χιστείας με τον επιχειρηματία. 

• Οι Ο.Ε., Ε.Ε., Α.Ε., και Ε.Π.Ε. για τους ομόρρυθμους 
εταίρους στις Ο. Ε. καιΕ.Ε., για τα μέλη του Δ.Σ. στις Α.Ε., 
για τους εταίρους της Ε.Π.Ε. 

• Οι σύζυγοι και οι συγγενείς α' βαθμού εξ’ αίματος ή εξ’ 
αγχιστείας των ομορρύθμων εταίρων στις Ο.Ε. και Ε.Ε., 
των εταίρωντης Ε.Π.Ε. και των μελώντου Δ.Σ. στις Α.Ε. 

γ) Οι πολιτικές οργανώσεις, τα κόμματα, τα νυχτερινά 
κέντρα, αίθουσες ψυχαγωγίας και εκμετάλλευσης ψυχα¬ 
γωγικών και ηλεκτρονικών παιχνιδιών τυχερού χαρακτή¬ 
ρα, επιχειρήσεις που λειτουργούν αποκλειστικά και μόνο 
βραδινές ώρες (από 10:00 μ.μ. έως 6:00 π.μ.) 

δ) Οι εταιρείες προσωρινής απασχόλησης (άρθρο 20, 
Ν. 2956/2001), για μισθωτούς τους που παρέχουν εργα¬ 
σία σε άλλον εργοδότη (έμμεσος εργοδότης), 
ε) Οι αγροτικοί συνεταιρισμοί για τα μέλη τους, 
στ) Οι τομείς ναυπηγείων, άνθρακα, μεταφορών και οι 
δραστηριότητες που σχετίζονται αποκλειστικά με εξαγω¬ 
γές καθώς και με προώθηση εγχώριων και όχι εισαγομέ- 
νων προϊόντων, σύμφωνα με το άρθρο 1 παρ. 3 του Κανο¬ 
νισμού (Ε.Κ.) αριθμ. 2204/2002 της Επιτροπής. 

2.3ΔΕΝ ΕΙΝΑΙ ΔΥΝΑΤΗ Η ΕΠΙΧΟΡΗΓΗΣΗ ΕΠΙΧΕΙΡΗΣΕ¬ 
ΩΝ: 

> γιατις άνεργες που κατάτο τελευταίο 12μηνο πριν από 
την ημερομηνία υπαγωγής τους στο πρόγραμμα είχαν 
απασχοληθεί καθ’ οιονδήποτετρόπο στην ίδια επιχείρηση. 

> Για τις άνεργες που τοποθετούνται αναγκαστικά με 
τις διατάξεις Ν. 2643/1998. 

> Που μεταβιβάστηκαν ή αλλάζουν νομική μορφή ή δια¬ 
λύονται και επαναλειτουργούν στον ίδιο ή σ’ άλλο χώρο 
με το αυτό αντικείμενο δραστηριότητας, επιχορηγούνται 
μόνο για όσο επιπλέον προσωπικό προσλάβουν πέραν 
αυτού που κατά μέσο όρο απασχολήθηκε στην προηγού¬ 
μενη επιχείρηση κατά το τελευταίο 12μηνο που προηγεί¬ 
ται της ημερομηνίας υποβολήςτης αίτησης. 


3. ΔΙΑΔΙΚΑΣΙΑ ΥΠΑΓΩΓΗΣ - ΑΠΑΡΑΙΤΗΤΑ ΔΙΚΑΙΟΛΟ- 
ΓΗΤΙΚΑ 

α) Οι επιχειρήσεις που επιθυμούν να ενταχθούν στο 
πρόγραμμα, εφόσον υπάρχουν κενές θέσεις, υποβάλ¬ 
λουν, εντός προθεσμίας η οποία θα καθοριστεί από σχε¬ 
τική εγκύκλιο του ΟΑΕΔ, αίτηση υπαγωγής στις κατά τό¬ 
πους αρμόδιες Υπηρεσίες του Οργανισμού όπου και θα 
απασχολήσουν τις μισθωτούς που θα προσλάβουν. 

Τα δικαιολογητικά που θα υποβάλλουν οι επιχειρήσεις 
είναι: 

• Έντυπη αίτηση, στην οποία θα αναφέρονται ανά ειδι¬ 
κότητα οι θέσεις για τις οποίες ζητούν να επιχορηγηθούν. 

• Καταστατικό ή Φ.Ε.Κ. (όπου δημοσιεύτηκε το κατα¬ 
στατικό) ή έναρξη επιτηδεύματος. 

• Αριθμητική κατάσταση υπογεγραμμένη με το προσω¬ 
πικό που απασχολούν ανά κατηγορία και ανά μήνα κατά 
τους δώδεκα μήνες που προηγούνται της ημερομηνίας 
υποβολής της αίτησής τους συνοδευόμενη από υπεύθυ¬ 
νη δήλωση. 

β) Γ ια την ύπαρξη των προϋποθέσεων υπαγωγής των 
επιχειρήσεων στις διατάξεις της Υπουργικής αυτής από¬ 
φασης κρίνουν οι κατά τόπους αρμόδιοι Προϊστάμενοι 
των Τ.Υ. και Κ.Π.Α. του Ο.Α.Ε.Δ. 

4. ΥΛΟΠΟΙΗΣΗ ΤΟΥ ΠΡΟΓΡΑΜΜΑΤΟΣ 

α) Οι επιχειρήσεις εφόσον πληρούν τις προϋποθέσεις 
ένταξής τους στο πρόγραμμα ενημερώνονται από τις αρ¬ 
μόδιες Ϋπηρεσίεςτου ΟΑΕΑότι μπορούν να συμμετάσχουν 
στο πρόγραμμα (προέγκριση υπαγωγής στο πρόγραμμα). 

β) Η υπόδειξη των ανέργων στις επιχειρήσεις θα πραγ¬ 
ματοποιηθεί από τις Υπηρεσίες Απασχόλησης του ΟΑΕΔ 
στα πλαίσια της εξατομικευμένης παρέμβασης σύμφωνα 
με τις προτάσεις που περιέχονται στα ατομικά σχέδια 
δράσης και μετά από συνεργασία με τις τοπικές Δομές 
Συμβουλευτικής που υλοποιούν τα Σχέδια Δράσης Ολο¬ 
κληρωμένης Παρέμβασης υπέρ των γυναικών της Γενι¬ 
κής Γραμματείας Ισότητας (Γ.Γ.Ι.). 

γ) Μετά την εξατομικευμένη παρέμβαση των ανέργων 
(από τους φορείς που υλοποιούν τα Σχέδια Δράσης και 
τον ΟΑΕΔ), την υπόδειξή τους στις ενδιαφερόμενος επι¬ 
χειρήσεις και την πρόσληψή τους εκδίδεται εγκριτική 
απόφαση υπαγωγής στο πρόγραμμα από τις αρμόδιες 
Υπηρεσίες Απασχόλησης του Οργανισμού. 

δ) Η εγκριτική απόφαση εκδίδεται μετά την πρόσληψη 
της τελευταίας επιχορηγούμενης μισθωτού, η οποία πρέ¬ 
πει να γίνει το αργότερο μέσα σε ένα μήνα από την προέ¬ 
γκριση υπαγωγής της επιχείρησης στο πρόγραμμα. 

ε) Για την έκδοση των σχετικών εγκριτικών αποφάσεων 
οι επιχειρήσεις υποβάλλουν, το αργότερο μέσα σε 15 
ημέρες μετά την ημερομηνία πρόσληψης, δελτία ανερ¬ 
γίας και φωτοτυπημένα αντίγραφα των αναγγελιών πρό¬ 
σληψης που έκαναν στο πλαίσιο του προγράμματος. 

5. ΠΟΣΟ ΚΑΙ ΔΙΑΡΚΕΙΑ 

Το ποσό της επιχορήγησης για κάθε ημέρα πλήρους απα¬ 
σχόλησης της άνεργης ανέρχεται στο ποσό των 18,50 €. 

Η διάρκεια της επιχορήγησης για τις επιχειρήσεις που 
εντάσσονται στο πρόγραμμα ορίζεται σε δώδεκα (12) μήνες. 

Σε περίπτωση που μισθωτός απασχολείται με καθεστώς 
μερικής απασχόλησης από 4 ώρες και άνω/ημέρα, το πο¬ 
σό επιχορήγησης ανέρχεται στο ήμισυ του ποσού που 
αντιστοιχεί σε κάθε ημέρα πλήρους απασχόλησης. 

6. ΕΝΑΡΞΗ ΚΑΙ ΟΡΟΙ ΕΠΙΔΟΤΗΣΗΣ 

• Κάθε άνεργη που υπάγεται στο πρόγραμμα επιδοτεί¬ 
ται από την ημερομηνία πρόσληψής της. 

• Η επιδότηση θα υπολογίζεται για κάθε εργάσιμη ημέ¬ 
ρα πλήρους απασχόλησης και μέχρι 25 ημέρες κατ’ ανώ¬ 
τατο όριο για κάθε μήνα, εφόσον όμως υπάρχουν 20 του- 

λάχιστον ημερομίσθια το μήνα για κάθε επιχορηγούμενη 
εργαζόμενη. 

• Εφόσον προηγούμενο προσωπικό της επιχείρησης 
εργαζόταν λιγότερο από (20) ημέρες το μήνα και εξακο¬ 
λουθήσει να εφαρμόζεται το ίδιο καθεστώς απασχόλη¬ 
σής του και μετά την υπαγωγή της επιχείρησης στο πρό¬ 
γραμμα, τότε θα συνεχίζεται κανονικά η επιχορήγηση. 

Σε αντίθετη όμως περίπτωση (πλήρης απασχόληση του 
μη επιχορηγούμενου προσωπικού) η επιχείρηση υποχρε- 
ούται νατό απασχολεί τουλάχιστον για (20) ημερομίσθια 
κατά μήνα. 

• Κατά τη διάρκεια του προγράμματος είναι δυνατόν 
επιχορηγούμενη ή μη μισθωτός να πραγματοποιήσει μόνο 
για τέσσερις (4) μήνες κάτω των είκοσι (20) ημερομισθίων. 

7. ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - 
ΔΕΣΜΕΥΣΕΙΣ 

α) Οι επιχειρήσεις υποχρεούνταιναδιατηρήσουντις θέ¬ 
σεις εργασίας (παλαιές και νέες) καθ’ όλη τη διάρκεια του 
προγράμματος, δώδεκα (12) μήνες. 

Σε περίπτωση που η επιχείρηση μειώσει το προσωπικό 
της και εφόσον δεν το αντικαταστήσει μέσα σε τριάντα 
(30) ημέρες, το πρόγραμμα θα διακόπτεται κατά τόσες 
θέσεις εργασίας όσες μειώθηκε το προσωπικό και θα επι- 
στρέφεταιτο αναλογούν ποσό επιχορήγησης, σύμφωνα 
με τους όρους της παρούσας Υ.Α. Σε περίπτωση μη αντι¬ 
κατάστασης λόγω έλλειψης ειδικότητας (που θα διαπι¬ 
στώνεται από την Υπηρεσία) σε επιχορηγούμενη θέση θα 
διακόπτεται η επιχορήγηση μόνο για τη θέση αυτή, χωρίς 
άλλες επιπτώσεις για τον εργοδότη. 

β) Επιχειρήσεις δεν δεσμεύονται από τις παραπάνω δια¬ 
τάξεις για τα άτομα που τυχόν προσλάβουν στο χρονικό 
διάστημα που μεσολαβεί από την ημερομηνία κατάθεσης 
της αίτησής τους και μέχρι την έκδοση της εγκριτικής 
απόφασης. 

γ) Δεν δεσμεύονται για άτομα που θα προσλάβουν μετά 
την τελευταία, με το πρόγραμμα, πρόσληψη. 

8. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Η αρμόδια Υπηρεσία θα προβαίνει στην καταβολή της 
επιχορήγησης αφού ελέγξει τα πιο κάτω δικαιολογητικά 
που η επιχορηγούμενη επιχ/ση υποβάλλει: 

α) Έντυπη κατάσταση που θα περιλαμβάνει το ονομα¬ 
τεπώνυμο των προσληφθεισών βάσει του προγράμμα¬ 
τος, τη χρονολογία πρόσληψης, τα ημερομίσθια που 
πραγματοποιήθηκαν κατά μήνα, το ποσό της ημερήσιας 
επιχορήγησης, το ποσό με το οποίο βαρύνεται ο Ο.Α.Ε.Δ. 
σύμφωνα με το πρόγραμμα, το συνολικό ακαθάριστο πο¬ 
σό που δικαιούται η εργαζόμενη το οποίο δεν θα είναι κα¬ 
τώτερο του προβλεπόμενου από τις οικείες Συλλογικές 
Συμβάσεις Εργασίες (Σ.Σ.Ε.) και στη στήλη της υπεύθυ¬ 
νης δήλωσης, τις υπογραφές των προσληφθεισών, ότι 
απασχολήθηκαν και πληρώθηκαν το χρονικό διάστημα 
για το οποίο ζητείται η επιχορήγηση. 

β) Μισθολογικές καταστάσεις ή αναλυτικές περιοδικές 
δηλώσεις (Α.Π.Δ.), οι οποίες μπορούν να υποβληθούν και σε 
ηλεκτρονική μορφή, συνοδευόμενες με υπεύθυνη δήλωση. 

γ) Γραμμάτιο είσπραξης ή βεβαίωση απόδοσης ασφα¬ 
λιστικών εισφορών. 

δ) Κατάσταση προσωπικού και ωρών εργασίας θεωρη¬ 
μένη από το Σ.Ε.Π.Ε. 

ε) Βεβαίωση ασφαλιστικής και φορολογικής ενημερό¬ 
τητας, όπου απαιτείται. 

9. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

α) Αξιώσεις εργοδοτών για είσπραξη της επιχορήγησης 
για άτομα που θα υπαχθούν στο πρόγραμμα ασκούνται 
εντός δύο (2) μηνών από τη λήξη κάθε 3μήνου απασχόλη¬ 
σης. 


β) Σε περίπτωση εκπρόθεσμης υποβολής δικαιολογητι- 
κών είναι δυνατή κατά ένα (1) μήνα η επιμήκυνση της ως 
άνω προθεσμίας μετά από αιτιολογημένη απόφαση του 
Προϊσταμένου της Τ.Υ. ή Γ.Ε. ή ΚΠΑτου Οργανισμού. 

10. ΕΠΙΜΗΚΥΝΣΗ ΠΡΟΓΡΑΜΜΑΤΟΣ 

• Είναι δυνατή η επιμήκυνση του χρόνου επιχορήγησης 
κατά τριάντα (30) το πολύ ημερολογιακές ημέρες με ισό¬ 
χρονη δέσμευση της επιχείρησης, για μη απόλυση προ¬ 
σωπικού, σε περίπτωση: α) κανονικής άδειας, β) δικαιο¬ 
λογημένης ασθένειας εργαζομένου, γ) μη λειτουργίας 
της επιχείρησης λόγω θερινών διακοπών, δ) άδειας άνευ 
αποδοχών που χορηγείται μετά από αίτηση του εργαζο¬ 
μένου. Η επιμήκυνση γίνεται μετά από αίτηση της επιχεί¬ 
ρησης και απόφαση του Προϊσταμένου της κατά τόπον 
αρμόδιας Υπηρεσίας του ΟΑΕΔ. 

• Επίσης σε περίπτωση αντικατάστασης μισθωτού μέ¬ 
σα στην προθεσμία των τριάντα (30) ημερολογιακών ημε¬ 
ρών είναι δυνατή η επιμήκυνση του χρόνου επιχορήγησης 
και δέσμευσης του εργοδότη κατά (30) ημερολογιακές 
ημέρες για κάθε άτομο που αντικαταστάθηκε, μετά από 
αίτηση του εργοδότη και απόφαση του αρμόδιου Προϊ¬ 
σταμένου της Υπηρεσίας Απασχόλησης. 

11. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρων ή προ¬ 
ϋποθέσεων, μετά από οποιαδήποτε πληρωμή ποσού της 
επιχορήγησης εφαρμόζονται οι διατάξεις των παρ. 7 και 8 
του άρθρου 29 του Ν. 1262/1982, όπως συμπληρώθηκε 
από τα άρθρα 6 και 7 του Ν. 1836/1989 και η επιχορήγηση 
διακόπτεται με επιστροφή του αναλογούντος ποσού, 
σύμφωνα και με την υπ’ αριθμ. 2007892/461/1998 Κοινή 
Απόφαση περί «Ανακτήσεως Αχρεωστήτως ή παρανόμως 
καταβληθέντων ποσών από εθνικούς πόρους ή πόρους 
της Ευρωπαϊκής Ένωσης στα πλαίσια της υλοποίησης 
κοινοτικών πολιτικών». 

Ειδικότερα, ο Προϊστάμενος της αρμόδιας Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης που η επιχείρηση έχει λάβει από 
τον ΟΑΕΔ και την επιστροφή: 

-Τμήματος του καταβληθέντος ποσού, κατ’ αναλογία 
του χρονικού διαστήματος που απομένει από την ημερο¬ 
μηνία μη τήρησης των όρων ή των προϋποθέσεων του 
προγράμματος μέχρι τη συμπλήρωση του συνολικού 
χρόνου δέσμευσης. 

- Ολόκληρου του ποσού σε περίπτωση που διαπιστώνε¬ 
ται μη τήρηση εξ αρχής των όρων και των προϋποθέσεων 
του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στην επιχείρηση. 

Εφόσον δεν επιστραφεί εμπρόθεσμα το ποσό που ανα- 
ζητείται, συντάσσεται μετά από απόφαση του Δ.Σ. του 
Οργανισμού, Πράξη Βεβαίωσης Οφειλής και αποστέλλε- 
ται στην αρμόδια Δ.Ο.Υ. για βεβαίωση και είσπραξή του. 

12. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την υπαγωγή της επιχείρησης στο πρόγραμ¬ 
μα, διαπιστωθεί ότι δεν πληροί τους όρους ή τις προϋπο¬ 
θέσεις του, ο Προϊστάμενος της αρμόδιας Υπηρεσίας 
Απασχόλησης με απόφασή του θα ανακαλεί την υπαγωγή 
της στο πρόγραμμα και θα υποβάλλει αναφορά στη Διεύ¬ 
θυνση Γραμματείας Διοικητή για τη διενέργεια δευτερο¬ 
βάθμιου ελέγχου. 

13. ΠΡΟΫΠΟΛΟΓΙΣΜΟΣ ΤΟΥ ΠΡΟΓΡΑΜΜΑΤΟΣ 

Το πρόγραμμα Ν.Θ.Ε. θα καλύψει το ποσό των 
13.575.000,00 ευρώ αναλυτικά κατά έτος ως εξής: 

Για το έτος 2004 1.100.000,00 ευρώ 

Για το έτος 2005 11.375.000,00 ευρώ 

Για το έτος 2006 1.100.000,00 ευρώ 

Γιατην ανωτέρω δαπάνη έχειπροβλεφθείπίστωση στον 
προϋπολογισμό του ΟΑΕΔ έτους 2004 μετά στοιχεία ΚΑΕ 
2493 Β2. 

Όλες οι προαναφερόμενες δαπάνες προβλέπεται να 
συγχρηματοδοτηθούν από την Ευρωπαϊκή Ένωση, στα 
πλαίσια του Ε.Π. «Απασχόληση και Επαγγελματική Κα¬ 
τάρτιση» του Γ' Κοινοτικού Πλαισίου Στήριξης για την Ελ¬ 
λάδα, με τα ποσοστά συγχρηματοδότησης που ισχύουν 
για τα Διαρθρωτικά Ταμεία. 

Οι χρηματορροές του προγράμματος γίνονται σύμφω¬ 
να με τη διαδικασία που περιγράφεται, βάσει του 
Ν. 2860/14.11.2000, στο Ε.Π. «Απασχόληση και Επαγγελ¬ 
ματική Κατάρτιση». 

Ο ΟΑΕΔ δεν θα προβαίνει σε καταβολή χρημάτων αν 
δεν έχει εξασφαλίσει πόρους από το Π.Δ.Ε. 

Γ. ΠΡΟΓΡΑΜΜΑ ΕΠΙΧΟΡΗΓΗΣΗΣ ΝΕΩΝ ΕΛΕΥΘΕΡΩΝ 
ΕΠΑΓΓΕΛΜΑΤΙΩΝ, ΑΝΕΡΓΩΝ ΓΥΝΑΙΚΩΝ 

Καταρτίζουμε Πρόγραμμα επιχορήγησης χιλίων 
(1.000) γυναικών, νέων ελευθέρων επαγγελματιών 
(Ν.Ε.Ε.) ηλικίας 18-64 ετών, με διακριτικό τίτλο «Πρό¬ 
γραμμα Γυναικών Ν.Ε.Ε. 2004», οι οποίες έχουν ωφεληθεί 
από τα Σχέδια Δράσης Ολοκληρωμένης Παρέμβασης 
υπέρ των γυναικών της Γενικής Γραμματείας Ισότητας 
(Γ.Γ.Ι.) στο πλαίσιο του Μ.5.3. Οι θέσεις του προγράμμα¬ 
τος θα κατανεμηθούν σε τοπικό επίπεδο ανάλογα με τις 
ανάγκες της κάθε περιοχής, όπως θα προκύπτουν από 
την υλοποίηση των Σχεδίων Δράσης Ολοκληρωμένης Πα¬ 
ρέμβασης και τις προτεραιότητες των πολιτικών απασχό¬ 
λησης. Για την επίτευξη των στόχων του προγράμματος, 
υπάρχει δυνατότητα ανακατανομής των θέσεων με από¬ 
φαση του Διοικητικού Συμβουλίου του ΟΑΕΔ. 

Στόχος του προγράμματος είναι η ενθάρρυνση, μέσω 
της οικονομικής ενίσχυσης, των ανέργων γυναικών που 
αποφασίζουν να δημιουργήσουν τη δική τους μικρή επι¬ 
χείρηση. 

1. ΠΡΟΤΕΡΑΙΟΤΗΤΕΣ ΚΑΙ ΔΙΚΑΙΟΥΧΟΙ ΤΟΥ ΠΡΟΓΡΑΜ¬ 
ΜΑΤΟΣ 

Θα τηρηθεί προτεραιότητα στην κάλυψη, σύμφωνα με 
την ημερομηνία υποβολής της «αίτησης υπαγωγής στο 
πρόγραμμα « υπεύθυνης δήλωσης» από την ενδιαφερόμε- 
νη καιτην αποδοχή της από τις Υπηρεσίεςτου Οργανισμού. 

> Δύνανται να υπαχθούν στο πρόγραμμα μέχρι και πέ¬ 
ντε (5) μέλη εταιρειών: 

> Ομορρύθμων (Ο.Ε.) 

> Ετερορρύθμων (Ε.Ε.), μόνο για τα ομόρρυθμα μέλη 
τους 

> ΕΠΕ, με την προϋπόθεση ότι έκαστη υποψήφια για 
ένταξη στο πρόγραμμα μετέχει τουλάχιστον με ποσοστό 
20% στο εταιρικό κεφάλαιο. 

> Αστικών μη κερδοσκοπικών εταιρειών. 

• Δύνανται να υπαχθούν στο πρόγραμμα μέχρι και επτά 
(7) μέλη Συνεταιρισμών. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

2.1 Οι συμβολαιογράφοι, δικαστικοί επιμελητές και γε¬ 
νικά επαγγέλματα που απαιτούν την ύπαρξη κενής οργα¬ 
νικής θέσης και συνεπώς η δημιουργία επιχείρησης δεν 
εξαρτάται από την απόφαση και την πρωτοβουλία της εν- 
διαφερόμενης, που θα μπορούσε να ενισχυθεί με την πα- 
ροχή της επιχορήγησης. 

2.2. Όσες απασχοληθούν με την εκμετάλλευση επιβατι¬ 
κού δημοσίας χρήσεως (ΤΑΧΙ), λεωφορείου ή φορτηγού 
δημοσίας χρήσεως. 

2.3. Όσες δημιουργούν εποχικές επιχειρήσεις, εργα¬ 
στήρια ή κέντρα ελευθέρων σπουδών, τυχερά, ψυχαγω¬ 
γικά ή ηλεκτρονικά παιχνίδια, πρακτορεία ΠΡΟΠΟ, ΛΟΤ¬ 


ΤΟ, λαχείων και συναφή αυτών, κυλικεία, καντίνες, καθώς 
και επιχειρήσεις που λειτουργούν αποκλειστικά και μόνο 
τις βραδινές ώρες (10 μ.μ. - 6 π.μ.). 

2.4. Ανώνυμες Εταιρείες (Α.Ε.) 

2.5. Όσες δημιουργούν επιχείρηση που έχειτο ίδιο αντι¬ 
κείμενο δραστηριότητας με επιχείρηση που λειτουργού¬ 
σε στον ίδιο χώρο από άλλο επαγγελματία μέσα στο τε¬ 
λευταίο εξάμηνο πριν από την ημερομηνία έναρξης εργα¬ 
σιών της νέας επιχείρησης στη ΔΟΥ, εκτός των 
περιπτώσεων στις οποίες ο προηγούμενος ιδιοκτήτης συ- 
νταξιοδοτήθηκε ή απεβίωσε. 

2.6. Όσες ζητούν να ενταχθούν στο πρόγραμμα Ν.Ε.Ε, 
με δραστηριότητα όμοια με αυτή που είχε επιχείρηση η 
οποία διέκοψε τη λειτουργία της και ανήκε σε συγγενικό 
τους πρόσωπο εξ αίματος ή αγχιστείας Α' Βαθμού ή οι σύ- 
ζυγοίτους κατά τους τελευταίους δώδεκα (12) μήνες πριν 
την έναρξη της επιχείρησής τους στη ΔΟΥ, εκτός των πε¬ 
ριπτώσεων στις οποίες ο προηγούμενος ιδιοκτήτης συ- 
νταξιοδοτήθηκε ή απεβίωσε. 

2.7. Όσες έχουν επιχορηγηθεί στο παρελθόν, ανεξάρ¬ 
τητα χρονικής περιόδου, από το Πρόγραμμα των Νέων 
Ελευθέρων Επαγγελματιών. 

2.8. Οι επιχειρήσεις εκείνες που έχουν σύνθετο αντικεί¬ 
μενο δραστηριότητας και το ένα εξ’ αυτών περιλαμβάνε¬ 
ται στις εξαιρέσεις. 

3. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΥΠΑΓΩΓΗΣ 

Η διαδικασία υπαγωγής στο πρόγραμμα, περιλαμβάνει 
δύο στάδια. Την προέγκριση, δηλαδή την αποδοχή από 
τις Υπηρεσίες του Ο.Α.Ε.Δ. της «αίτησης υπαγωγής στο 
πρόγραμμα - υπεύθυνης δήλωσης» από την ενδιαφερό- 
μενη και την ένταξη, δηλαδή την έκδοση εγκριτικής από¬ 
φασης από την Υπηρεσία, ύστερα και από τη θετική εισή¬ 
γηση του πρώτου επιτόπιου ελέγχου. 

3.1. ΠΡΟΕΓΚΡΙΣΗ 

Οι προϋποθέσεις υπαγωγής των ενδιαφερομένων στο 
πρόγραμμα στο στάδιο της προέγκρισης είναι οι εξής: 

3.1.1. Να έχουν την ιδιότητα της άνεργης και να διαθέ¬ 
τουν Δελτίο Ανεργίας σε ισχύ μέχρι την ημερομηνία έναρ¬ 
ξης της δραστηριότητάς τους. 

3.1.2. Να έχουν συμπληρώσει το τυποποιημένο έντυπο 
εξατομικευμένης παρέμβασης, το οποίο θα είναι υπογε¬ 
γραμμένο από τον εργασιακό σύμβουλο ή τον αρμόδιο 
υπάλληλο και τις ίδιες σε συνεργασία με τις Τοπικές Δο¬ 
μές Συμβουλευτικής που υλοποιούντο Σχέδια Δράσης. 

3.1.3. Να έχουν κάνει έναρξη επιτηδεύματος μετά τη 
διαδικασία της εξατομικευμένης παρέμβασης και υπο¬ 
χρεωτικά από την 1.5.2004 και μετά. 

3.1.4. Να έχουν την Ελληνική υπηκοότητα ή την υπηκο¬ 
ότητα άλλου Κράτους - Μέλους της Ε.Ε. ή να είναι ελληνί- 
δες ομογενείς που απασχολούνται νόμιμα στη χώρα μας 
ή γυναίκες που έχουν χαρακτηριστεί ως θύματα παράνο¬ 
μης διακίνησης και εμπορίας και είναι κάτοχοι άδειας πα¬ 
ραμονής και εργασίας στην Ελλάδα. 

3.1.5. Να διαθέτουν αριθμό φορολογικού μητρώου (ΑΦΜ). 

3.1.6. Να έχουν υποβάλει τυποποιημένη «αίτηση υπαγω¬ 
γής στο πρόγραμμα - υπεύθυνη δήλωση» στην οποία θα 
δηλώνουν ότι γνωρίζουν και αποδέχονται τη διαδικασία και 
τους όρους ένταξης και συμμετοχής τους στο πρόγραμμα, 
θα περιγράφουν επαρκώς το σχέδιό τους για δημιουργία 
νέας επιχείρησης και θα δηλώνουντα απαραίτητα στοιχεία 
για την υπαγωγή τους στο Πρόγραμμα. Η αίτηση υποβάλ¬ 
λεται στην Υπηρεσία Απασχόλησηςτου Ο. Α.Ε.Δ.τουτόπου 
λειτουργίας της επιχείρησης. Ως τόπος λειτουργίας νοεί¬ 
ται κατ’ αρχήν η έδρα της επιχείρησης και σε ειδικές περι¬ 
πτώσεις (π.χ. πλανόδιες επιχειρήσεις) θα υποδεικνύεται 
συγκεκριμένος χώρος εγκατάστασής της. 

3.1.7. Να υπάρχουν κενές θέσεις ανά Υπηρεσία, στην 
αρμοδιότητα της οποίας θα λειτουργήσει η επιχείρηση. Η 
αποδοχή της αίτησης από την Υπηρεσία, συνεπάγεται 
προέγκριση και δέσμευσή της. 

4. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΕΝΤΑΞΗΣ 

Το δεύτερο στάδιο της διαδικασίας είναι η ένταξη στο 
πρόγραμμα, η οποία ολοκληρώνεται με τη θετική έγκριση 
του επιτόπιου ελέγχου (στο χώρο της επιχείρησης) από 
εκπρόσωπο του Οργανισμού και την έκδοση εγκριτικής 
απόφασης από την Ϋπηρεσία. Ο πρώτος επιτόπιος έλεγ¬ 
χος πραγματοποιείται εντός ενός μηνός από την υποβο¬ 
λή της «αίτησης υπαγωγής στο πρόγραμμα - υπεύθυνης 
δήλωσης», ορίζεται κατόπιν συνεννοήσεως με τον αιτού- 
ντα και ελέγχονται τα παρακάτω: 

• Βεβαίωση έναρξης της δραστηριότητας της επιχεί¬ 
ρησης από τη ΔΟΥ. 

• Εξοφλημένα τιμολόγια ή αποδείξεις αγοράς περασμέ¬ 
να στα επίσημα θεωρημένα από την αρμόδια ΔΟΥ βιβλία 
της επιχείρησής τους, αξίας τουλάχιστον ίσης με το 40% 
του ποσού της επιχορήγησης (εμπορεύματα, εξοπλισμοί, 
πρώτες ύλες κ.λπ). Λογίζονται τα έξοδα ενοικίων, καθώς 
και τα έξοδα του παιδικού σταθμού που τυχόν πληρώνει η 
νέα επιχειρη ματίας για τη φύλαξη των παιδιών της ώστε να 
μπορεί να απασχολείται στην επιχείρηση. Για τις περιπτώ¬ 
σεις των υποψηφίων που συμμετέχουν στη δημιουργία νέ¬ 
ων Εταιρειών και Συνεταιρισμών, τα εξοφλημένατιμολόγια 
ή οι αποδείξεις αγοράς υπολογίζονται κατά το τμήμα εκεί¬ 
νο το οποίο αντιστοιχεί στη συμμετοχή έκαστου των υπο¬ 
ψηφίων στο κεφάλαιο της Εταιρείας ή του Συνεταιρισμού. 

• Καταστατικό σύστασης της Εταιρείας ή του Συνεται¬ 
ρισμού εφόσον πρόκειται για Εταιρεία ή Συνεταιρισμό 
στον οποίο συμμετέχει ο ενδιαφερόμενος. 

• Μισθωτήριο. 

• Νόμιμα πιστοποιητικά για την άσκηση του επαγγέλ¬ 
ματος του, όπου αυτά απαιτούνται. Τα νόμιμα πιστοποιη¬ 
τικά δύναται να διαθέτει είτε ο ίδιος είτε ένας τουλάχιστον 
από τους απασχολουμένους στην επιχείρηση του και σε 
περίπτωση εταιρείας είτε ο ένας τουλάχιστον από τους 
εταίρους που απασχολείται στην εταιρεία είτε ένας από 
τους εργαζόμενους σε αυτή. 

• Να απασχολούνται στην επιχείρησή τους και να είναι 
ασφαλισμένες σε Ασφαλιστικό Φορέα όπως ο Νόμος ορίζει. 

• Η επιχείρηση να λειτουργεί σε ανεξάρτητο χώρο κα¬ 
τάλληλα διαμορφωμένο κατά τρόπο ώστε να εξυπηρετεί 
ικανοποιητικά το σκοπό της. 

Επιτρέπεται κατ’ εξαίρεση η λειτουργία της επιχείρη¬ 
σης σε χώρο εντός της οικίας (κατάλληλα διαμορφωμέ¬ 
νο) στις περιπτώσεις: α) μητέρας παιδιού σε προσχολική 
ηλικία, β) γυναίκας που φροντίζει στην οικία της, συγγε¬ 
νείς α' βαθμού με αναπηρία, άνω του 70%. 

• Κατά τη διάρκεια του πρώτου ελέγχου, ο αϊτών θα 
πρέπει να παραδώσει φωτοαντίγραφα των παραπάνω πι¬ 
στοποιητικών στον ελεγκτή, προκειμένου αυτά να τεθούν 
στο αρχείο της Υπηρεσίας. 

Σε περίπτωση που συντρέχουν οι προϋποθέσεις υπαγω¬ 
γής και η έκθεση του επιτόπιου ελέγχου είναι θετική, η εν- 
διαφερόμενη ενημερώνεται για την υπαγωγή της στο πρό¬ 
γραμμα και καλείται να προσέλθει στην Υπηρεσία, μέσα σε 
είκοσι (20) ημερολογιακές ημέρες από την ημερομηνία - 
γνωστοποίησης της υπαγωγής της και να προσκομίσει α) 
βεβαίωση φορολογικής και ασφαλιστικής ενημερότητας 
όταν απαιτείται, β) τιμολόγιο που εκδίδεται σύμφωνα μετο 
αρθρ. 12 παρ.3 Προεδρικού Διατάγματος 186/1992 ΚΒΣ 
και γ) αριθμό Λογαριασμού Καταστήματος Εθνικής Τρά¬ 
πεζας, προκειμένου να της χορηγηθεί η προκαταβολή. 

Οι έλεγχοι των εκπροσώπων του Οργανισμού θα αποτε- 


λούνταυτόχρονα και υπεύθυνες δηλώσεις, η ακρίβεια των 
οποίων θα διαπιστώνεται με δευτεροβάθμιους ελέγχους. 

5. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέα ελεύθερη 
επαγγελματία που υπάγεται στο πρόγραμμα καθορίζεται 
στα 9.000 ευρώ από τα οποία ποσό ύψους 3.000 ευρώ κα¬ 
ταβάλλεται με την έκδοση της εγκριτικής απόφασης και 
τα υπόλοιπα 6.000 ευρώ σε δύο (2) ισόποσες εξαμηνιαίες 
δόσειςτων3.000ευρώη κάθε μία, καταβαλλόμενη στο τέ¬ 
λος κάθε εξαμήνου από την υπαγωγή της και αφού θα έχει 
πραγματοποιηθεί τουλάχιστον ένας επιτόπιος έλεγχος 
κατά το ενδιάμεσο χρονικό διάστημα. 

Η διάρκεια της επιχορήγησης για κάθε νέα ελεύθερη 
επαγγελματία που εντάσσεται στο πρόγραμμα ορίζεται 
σε δώδεκα (12) μήνες, από την ημερομηνία έκδοσης της 
σχετικής εγκριτικής απόφασης. 

6. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατάτο δωδεκάμηνο διάστημα της επιχορήγησης η νέα 
ελεύθερη επαγγελματίας δεσμεύεται για τα εξής: 

6.1. Με τη λήξη του κάθε εξαμήνου, από την υπαγωγή 
της στο πρόγραμμα και μέσα σε προθεσμία εξήντα (60) 
ημερολογιακών ημερών, υποχρεούται να προσκομίσει: 

• Αίτηση στην οποία θα δηλώνει ότι η επιχείρησή της 
λειτουργεί κανονικά και ότι το σύνολο των εσόδων και των 
εξόδων του προαναφερθέντος χρονικού διαστήματος εί¬ 
ναι τουλάχιστον ίσο με το ήμισυ του ποσού της δόσης που 
πρόκειται να εισπράξει (δηλ. 1.500 ευρώ), όπως αυτά εμ¬ 
φανίζονται στα βιβλία εσόδων και εξόδων της. Στην περί¬ 
πτωση που η νέα επιχειρηματίας έχει ως επαγγελματική 
έδρα την οικία της λαμβάνεται υπόψη το 1/3 των δαπανών 
που αφορούν ενοίκια, ΔΕΗ κ.λπ. της οικίας. 

• Βεβαίωση φορολογικής και ασφαλιστικής ενημερό¬ 
τητας όταν απαιτείται, τιμολόγιο και επικυρωμένα φωτο¬ 
αντίγραφα του βιβλίου εσόδων - εξόδων του προηγούμε¬ 
νου εξαμήνου ή βεβαίωση καταβολής Φ.Π.Α. στη Δ.Ο.Υ. 

6.2. Η ενταγμένη στο πρόγραμμα υποχρεούται να ενη¬ 
μερώνει την Υπηρεσία εγκαίρως και γραπτώς για οποια¬ 
δήποτε αλλαγή στα στοιχεία που έχει δηλώσει με την αί¬ 
τηση για ένταξή της. 

6.3. Η επιχείρηση δεν πρέπει να διακόψει τη λειτουργία 
της στο δωδεκάμηνο διάστημα της επιχορήγησης, άλλως 
διακόπτεται η επιχορήγηση με επιστροφή του καταβλη- 
θέντος ποσού. 

7. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης στη Ν.Ε.Ε., θα εφαρμόζονται οι 
διατάξεις των παρ. 7 και 8 του άρθρου 29 του 
Ν. 1262/1982, όπως συμπληρώθηκε από τα άρθρα 6 και 7 
του Ν. 1836/1989 και η επιχορήγηση θα διακόπτεται με 
επιστροφή του αναλογούντος ποσού. 

Ειδικότερα, ο Προϊστάμενος της αρμόδιας Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης που η νέα επαγγελματίας έχει λά¬ 
βει από τον ΟΑΕΔ και την επιστροφή: 

- Τμήματος του καταβληθέντος ποσού, κατ’ αναλογία 
του χρονικού διαστήματος που απομένει από την ημερο¬ 
μηνία μη τήρησης των όρων ή των προϋποθέσεων του 
προγράμματος μέχρι τη συμπλήρωση του συνολικού δω¬ 
δεκάμηνου χρόνου επιχορήγησης. 

- Ολόκληρου του ποσού σε περίπτωση που διαπιστώνε¬ 
ται μη τήρηση εξ αρχής των όρων και των προϋποθέσεων 
του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στην ενδιαφερόμενη. 

Εφόσον δεν επιστραφεί εμπρόθεσμα το ποσό που ανα- 
ζητείται, συντάσσεται μετά από απόφαση του Δ.Σ. του 
Οργανισμού, Πράξη Βεβαίωσης Οφειλής και αποστέλλε- 
ται στην αρμόδια Δ.Ο.Υ. για βεβαίωση και είσπραξή του. 

Σε περίπτωση φυλάκισης ή θανάτου ή σοβαρής ασθέ¬ 
νειας, η επιχορήγηση θα διακόπτεται χωρίς άλλες επι¬ 
πτώσεις για την επαγγελματία από την ημερομηνία που 
εμφανίσθηκε το πρόβλημα. 

8. ΠΑΡΑΓΡΑΦΗ ΠΟΣΟΥ 

Εάν η νέα επαγγελματίας καταθέσει εκπρόθεσμα δι- 
καιολογητικά για την καταβολή επιμέρους δόσης, η αξίω¬ 
σή της για το συγκεκριμένο ποσό παραγράφεται χωρίς 
διακοπή της επιχορήγησης, με απόφαση του Προϊσταμέ¬ 
νου της αρμόδιας Υπηρεσίας Απασχόλησης του Οργανι¬ 
σμού, εφόσον η επιχείρηση λειτουργεί και εξακολου¬ 
θούν να τηρούνται οι όροι και προϋποθέσεις του Προ¬ 
γράμματος. 

9. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την υπαγωγή της νέας επαγγελματία στο πρό¬ 
γραμμα, διαπιστωθεί ότι δεν τηρεί τους όρους ή τις προ- 
ϋποθέσειςτου, ο Προϊστάμενος της αρμόδιας Υπηρεσίας 
Απασχόλησης με απόφασή του θα ανακαλεί την υπαγωγή 
της επαγγελματία στο πρόγραμμα και θα υποβάλλει ανα¬ 
φορά στη Διεύθυνση Γραμματείας Διοικητή για διενέρ¬ 
γεια δευτεροβάθμιου ελέγχου. 

10. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος της αρμόδιας Υπηρεσίας Απασχόλη¬ 
σης, εφόσον αποδεδειγμένα προκύπτουν λόγοι ανωτέ- 
ρας βίας ή μη υπαιτιότητας της νέας επαγγελματία, δύ- 
ναται με απόφασή του και ύστερα από αίτηση της ενδια- 
φερόμενης: 

• Να επιμηκύνει την προθεσμία υποβολής δικαιολογη- 
τικών της ενδιαφερόμενης για είσπραξη επιμέρους δό¬ 
σης έως εξήντα (60) ημερολογιακές ημέρες. 

• Να θεραπεύσει περίπτωση δελτίου ανεργίας που δεν 
είχε θεωρηθεί για διάστημα έως τριάντα (30) ημερολο¬ 
γιακές ημέρες πριν από την έναρξη επιτηδεύματος. 

11. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ - ΔΙΑΔΙΚΑΣΙΑ - 
ΚΑΛΥΨΗ ΘΕΣΕΩΝ 

11.1. Η προθεσμία υποβολής των «αιτήσεων υπαγωγής 
στο πρόγραμμα» των υποψηφίων θα καθοριστεί από σχε¬ 
τική εγκύκλιο του ΟΑΕΔ. 

11.2. Το Δ.Σ. του ΟΑΕΔ δύναται με ειδικά αιτιολογημέ¬ 
νη απόφασή του να παρατείνει ή να διακόψει το πρό¬ 
γραμμα είτε στο σύνολό του είτε σε μεμονωμένες Υπηρε¬ 
σίες Απασχόλησης. 

11.3. Για κάθε άλλη ενέργεια απαραίτητη για την υλο¬ 
ποίηση του Προγράμματος που δεν καλύπτεται από την 
παρούσα απόφαση, θα εκδίδεται εγκύκλιος της Διοίκη¬ 
σης του ΟΑΕΔ. 

12. ΚΑΛΥΨΗ ΔΑΠΑΝΗΣ 

Το πρόγραμμα Ν.Ε.Ε. θα καλύψει ποσό 9.000.000,00 
ευρώ αναλυτικά κατά έτος ως εξής: 

Για το έτος 2004 900.000,00 ευρώ 

Για το έτος 2005 6.000.000,00 ευρώ 

Για το έτος 2006 2.100.000,00 ευρώ 

Γιατην ανωτέρω δαπάνη έχειπροβλεφθείπίστωση στον 
προϋπολογισμό του ΟΑΕΔ έτους 2004 με τα στοιχεία 
2493 Η2 για το 2004. 

Οι χρηματορροές του προγράμματος γίνονται σύμφω¬ 
να με τη διαδικασία που περιγράφεται, βάσει του 
Ν. 2860/14.11.2000, στο Ε.Π. «Απασχόληση και Επαγγελ¬ 
ματική Κατάρτιση». 

Ο Ο.Α.Ε.Δ. δεν θα προβαίνει σε καταβολή χρημάτων αν 
δεν έχει εξασφαλίσει πόρους από το Π.Δ.Ε. 


Δ. ΣΥΣΤΗΜΑ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

1. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ α) των ασκού¬ 
μενων, β) των επιχορηγούμενων επιχειρήσεων, γ) των 
υποψηφίων ή ενταγμένων στο πρόγραμμα νέων ελεύθε¬ 
ρων επαγγελματιών (Ν.Ε.Ε.) και των Υπηρεσιών του ΟΑ¬ 
ΕΔ, θα επιλύεται με απόφαση του Δ.Σ του Ο.Α.Ε.Δ. ή του 
οργάνου που θα ορίσει αυτό, ύστερα από ένσταση που θα 
υποβάλλει η ενδιαφερόμενη. 

• Η ένσταση θα υποβάλλεται στην Υπηρεσία στην αρ¬ 
μοδιότητα της οποίας υπάγεται η επιχείρηση, μέσα σε 
τριάντα (30) ημερολογιακές ημέρες απάτην κοινοποίηση 
της απόρριψης του αιτήματος ή της απορριπτικής από¬ 
φασης στον ενδιαφερόμενο. 

2. ΕΛΕΓΧΟΙ-ΠΑΡΑΚΟΛΟΥΘΗΣΗ ΤΟΥ ΠΡΟΓΡΑΜΜΑΤΟΣ 

• Η αρμόδια Υπηρεσία του ΟΑΕΔ υποχρεούται να 
πραγματοποιεί επιτόπιους ελέγχους. Για τους επιτόπιους 
ελέγχους που πραγματοποιούνται κατά τη διάρκεια υλο¬ 
ποίησης του προγράμματος, η αρμόδια Υπηρεσία του 
ΟΑΕΔ συντάσσει σχετικές εκθέσεις τις οποίες διατηρεί 
στο φάκελο της επιχείρησης και στις οποίες καταγράφο¬ 
νται με λεπτομέρεια αν τηρούνται οι όροι της ένταξης. 
Αντίγραφο της έκθεσης παραδίδεται στην επιχείρηση. 

Προκειμένου να εξασφαλισθεί η αποτελεσματικότητα 
των ενεργειών, λαμβάνονται όλα τα αναγκαία μέτρα για: 

- Την πιστή τήρηση των Εθνικών και Κοινοτικών Κανό¬ 
νων στα πλαίσια των οποίων λειτουργεί το πρόγραμμα. 

- Την πρόληψη ή την εξακρίβωση τυχόν παραβάσεων 
καθώς και την επιβολή κυρώσεων. 

• Οι ελεγχόμενες επιχειρήσεις και οι Ν.Ε.Ε. υποχρεού- 
νται: 

- Να παρέχουν κάθε δυνατή βοήθεια, κατά τον έλεγχο, 
στους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που 
αναφέρονται στην παρούσα Υπουργική Απόφαση για 
τουλάχιστον 3 χρόνια από την αποπληρωμή του προ¬ 
γράμματος. 

• Για την ομαλή πορεία των προγραμμάτων την επίτευ¬ 
ξη των στόχων τους, θα παρακολουθούνται κάθε μήνα: 

- οι δεσμευθείσες θέσεις 

- οικαλυφθείσες θέσεις, όπως προκύπτουν μετά την έκ¬ 
δοση των εγκριτικών αποφάσεων 

- η καταβολή των επιχορηγήσεων κ.λπ. 

3. ΕΛΕΓΚΤΙΚΑ ΟΡΓΑΝΑ 

Ελέγχους διενεργούν: 

• Οι υπάλληλοι του ΟΑΕΔ σύμφωνα με τα οριζόμενα 
στην Κοινή Υπουργική Απόφαση υπ’ αριθμ. 2/3425 
5/0022/6.6.2001, όπως τροποποιήθηκε και ισχύει. 

• Ελεγκτικά Όργανα που αναφέρονται, κατ’ εφαρμογή 
του Ν. 2860/14.11.2000, στο Ε.Π. «Απασχόληση και Επαγ¬ 
γελματική Κατάρτιση». 

• Αρμόδιοι υπάλληλοι της Ειδικής Υπηρεσίας Διαχείρι¬ 
σης Επιχειρησιακού Προγράμματος «Απασχόληση και 
Επαγγελματική Κατάρτιση» σύμφωνα με την με αριθμ. 
8267/14.12.2000 Κοινή Υπουργική Απόφαση. 

• Όργανα της Ευρωπαϊκής Ένωσης και Υπάλληλοι του 
Υπουργείου Οικονομίας και Οικονομικών (ΕΔΕΑ). 

4. ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Ο ΟΑΕΔ υποχρεούται να εκδώσει εγκύκλιο στην οποία 

θα εξειδικεύεται ο τρόπος εφαρμογής της παρούσας 
απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,4 Ιανουάριου 2005 

οι ΥΠΟΥΡΓΟΙ 

